सरकारी दफ्तरों पर Rs.1.50 करोड़ बिल बकाया, 15 दिन में करें भुगतान
बिजली कनेक्शन काटता कर्मचारी।
समस्या हल न हुई तो आंदोलन करेंगे बिजली कर्मचारी
पोरसा | बिजली कंपनी पोरसा के संविदा व आउट सोर्सिंग कर्मचारियों की बैठक सोमवार को आयोजित की गई। 132 केवी सब-स्टेशन के सामने स्थित बगीची में आयोजित बैठक में इन कर्मचारियों ने अपनी समस्याओं पर चर्चा की। कर्मचारियों की मांग है कि विभाग द्वारा हटाए गए कर्मचारियों को वापस लिया जाए, संविदा आउट सोर्स व ठेका कर्मचारियों को नियमित किया जाए। साथ ही ठेकेदारी प्रथा पर भी रोक लगनी चाहिए। उन्होंने कहा कि इस संबंध में बिजली बोर्ड द्वारा ठोस निर्णय नहीं लिया गया तो वे 20 मार्च से अनिश्चितकालीन काम बंद हड़ताल करेंगे।
इन सरकारी कार्यालयों पर बकाया
अंबाह नगर में जिन सरकारी कार्यालयों पर बिजली बिल बकाया चल रहा है उनमें तहसीलदार साइबर सेल पर 42218 रुपए, उपजेल पर 81067 रु, तहसील कार्यालय पर 48968, सब-रजिस्ट्रार कार्यालय 19440, बीआरसी कार्यालय 227204, नगर निरीक्षक कार्यालय 369543, एसडीओपी कार्यालय 1385963, कार्यपालन यंत्री जल संसाधन विभाग 486945, सीईओ जनपद 132132, प्राचार्य डीएवी स्कूल 615048, प्राचार्य डीएवी स्कूल नंबर दो 270000, सीएमओ नपा पर 4857140 रुपए तथा स्ट्रीट लाइट के रूप में 8780654 रुपए बकाया हैं। डिप्टी डायरेक्टर पशु 19650, पुश चिकित्सालय 17794, शिक्षा अधिकारी 40045, महिला एवं बाल विकास 14511, वन विभाग 50192, प्राचार्य कन्या शाला 50192 रुपए बकाया हैं।
सात टीमें कर रही हैं कार्रवाई
बिजली कंपनी द्वारा बकाया राशि वसूलने के लिए 7 अलग-अलग टीमों का गठन किया है। सुरक्षा के लिहाज से इन टीमों के साथ हथियारों से लेस रिटायर्ड फौजी साथ चलते हैं। शुरूआत में ऐसे बकायादारों के खिलाफ कार्रवाई की जा रही है जिन पर बड़ी राशि बकाया चल रही है। उपभोक्ता द्वारा पैसा जमा नहीं कराने की स्थिति में विद्युत चोरी के मुकदमे दर्ज कराए जा रहे हैं तथा कनेक्शन काटने की कार्रवाई जारी है।
जारी किए हैं निर्देश
अंबाह विद्युत वितरण केंद्र का नगर के उपभोक्ताओं पर 46 करोड़ रुपए बिजली बिल का बकाया चल रहा है। जिसके चलते वित्तीय वर्ष (31 मार्च) समाप्त होने तक बिजली कंपनी के अधिकारियों को लक्ष्य निर्धारित कर वसूली कार्रवाई करने के निर्देश जारी किए गए हैं। अभी तक अलग-अलग क्षेत्र में बकायादार उपभोक्ताओं के 56 कनेक्शन काटे जा चुके हैं तथा 3.50 लाख की राशि वसूल की गई है।
भुगतान नहीं किया गया तो सरकारी कार्यालय के कटेंगे बिजली कनेक्शन
भास्कर संवाददाता | अंबाह
आमलोगों की बात तो छोड़िए मप्र शासन के अधिकारी भी बिजली बिल जमा करने में रुचि नहीं ले रहे। विकासखंड मुख्यालय पर 24 सरकारी कार्यालय ऐसे हैं जिन पर बिजली कंपनी के 1.25 करोड़ रुपए बकाया हैं। इस राशि को जमा करने के लिए बिजली कंपनी द्वारा समय-समय पर नोटिस भी जारी किए गए, बावजूद इसके संबंधित अधिकारी द्वारा बिजली बिल का पैसा जमा नहीं कराया गया। मार्च वित्तीय वर्ष में अब बिजली कंपनी के अधिकारियों की नींद खुली तो भुगतान के लिए अंतिम नोटिस जारी कर 15 दिन का समय दिया है।
15 दिन का समय दिया है
सरकारी कार्यालयों में संबंधित अधिकारियों को नोटिस जारी कर 15 दिन का समय दिया गया है। अगर इस अवधि में बकाया राशि जमा नहीं कराई गई तो संबंधित कार्यालय का बिजली कनेक्शन काट दिया जाएगा। अरविंद बकोड़िया, जेई बिजली कंपनी अंबाह
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva hin_Deva hin_Deva hin_Deva